মুখ্যমন্ত্রী থেকে মেয়র। পুরমন্ত্রী থেকে পরিবহণমন্ত্রী। সবার কাছে দরবার করেও কোনও লাভ হয়নি বলে অভিযোগ। আর তাই ৭২ ঘণ্টার বনধের ডাক দিলেন নিউমার্কেট চত্ত্বরের ব্যবসায়ীরা। তাঁদের অভিযোগ, রাজ্য সরকার তাঁদের যাবতীয় সহানুভূতি উজার করে দিয়েছেন শুধুমাত্র হকারদের জন্য। ব্যবসায়ীদের স্বার্থরক্ষার জন্য কার্যত কোনও পদক্ষেপই নেয়নি সরকার। হকারদের দৌরাত্মের প্রতিবাদে  তৈরি হয়েছে জয়েন্ট ট্রেডার্স ফেডারেশন নামে ব্যবসায়ীদের অধিকার রক্ষার মঞ্চও।